Chondrosulf a žihľavka so svrbením
Dobrý deň, užívam Chondrosulf 800 1x denne 2 mesiace a ešte mám pokračovať 1 mesiac. Pred tromi týždňami sa mi objavil výsyp na zátylku, rukách,svrbí to a aj celá hlava pod vlasmi .Užívam Fixit 3x denne a locoid ale nepomáha to. Mohlo by to byť z Chondrosulfu? Mám prerušiť užívanie?
Dobrý deň
Ďakujeme za Vašu otázku
Vyrážka, ekzém, urtikária a svrbenie patria medzi zriedkavé a menej zriedkavé nežiadúce účinky lieku Chondrosulf. Vzhľadom na to, že nastavená liečba vyrážky nezaberá, bude potrebné opätovne kontaktovať lekára a informovať ho o pretrvávaní Vašich ťažkostí, ako aj o užívaní lieku Condrosulf. Lekár na základe Vášho zdravotného stavu určí ďalší postup liečby, prípadne vysadenie lieku Condrosulf.
Prajem pekný zvyšok dňa
S pozdravom, PharmDr. Lucia Kubáňová